**Spojená škola, Chminianske Jakubovany 21, 082 33**

**Kritériá prijatia uchádzačov**

**do Odborného učilišťa, Chminianske Jakubovany 21**

**v školskom roku 2023/2024**

Organizačná zložka: **Odborné učilište**

Kód odborného učilišťa: **710 257 724**

Plánované učebné odbory OU

Odborné učilište je typ školy, v ktorej vzdelávacie programy odborov výchovy a vzdelávania poskytujú odbornú prípravu na výkon nenáročných pracovných činností žiakom s mentálnym postihnutím alebo s mentálnym postihnutím v kombinácii s iným zdravotným postihnutím.

1. Odborné učilište v školskom roku **2024/2025** ponúka prijatie na nasledujúce trojročné učebné odbory:

* **6485 G -** Opatrovateľská starostlivosť v zariadeniach sociálnej starostlivosti,
* **3383 G 02 –** Spracúvanie dreva – stolárska výroba,

Všetky uvedené odbory sa končia záverečnou skúškou a úspešní absolventi získajú **výučný list.**

1. Riaditeľka Odborného učilišťa, Chminianske Jakubovany 21 určila pre školský rok **2023/2024** tieto **kritériá prijatia uchádzačov**:

* do trojročných učebných odborov budú uchádzači prijatí **bez prijímacej skúšky** až do naplnenia stanoveného počtu žiakov v danom učebnom odbore,
* uchádzač o prijatie do odborného učilišťa musí vyplniť **Prihlášku na štúdium do odborného učilišťa** (aktuálny vzor prihlášky si môžete stiahnuť v prílohách),
* prihláška na štúdium do odborného učilišťa musí byť riadne a kompletne vyplnená,
* k prihláške do odborného učilišťa je potrebné pripojiť aktuálnu správu z psychologického vyšetrenia, zameraného na profesijnú orientáciu. Správa musí obsahovať odporúčanie psychológa pre vzdelávanie v odbornom učilišti,
* ku prihláške je potrebné pripojiť aj zoznam charakterových vlastností žiaka (v prílohe), ktorý nám pomôže pri vstupnej diagnostike žiaka,
* do odborného učilišťa sa prijímajú žiaci s mentálnym postihnutím alebo žiaci s mentálnym postihnutím v kombinácii s iným zdravotným postihnutím, ktorí ukončili 9. ročník špeciálnej základnej školy, špeciálnej triedy ZŠ alebo ukončili povinnú školskú dochádzku aj v nižšom ako 9. ročníku ZŠ,
* **prihlášky na štúdium je potrebné doručiť na adresu školy do 20. marca 2024,**
* všetky dokumenty ku prijatiu žiakov posudzuje prijímacia komisia, ktorú určí riaditeľka školy,
* po prehodnotení prihlášok do odborného učilišťa sa určí poradie prijatých žiakov podľa dátumu doručenia prihlášky a jej kompletnosti. Ak je uchádzačov o prijatie do odborného učilišťa viac ako je možné prijať, riaditeľka školy túto skutočnosť oznámi svojmu zriaďovateľovi a požiada ho o navýšenie počtu tried v 1. ročníku odborného učilišťa. V prípade vyhovenia bude prijatie žiaka možné. Rozhodnutia o prijatí žiaka škola vydá najneskôr do 20. mája 2024,
* prijatie žiaka po tomto termíne je možné iba v prípade splnenia vyššie uvedených podmienok na prijatie, prípadne vtedy, ak má škola voľné miesto, najneskôr však do 15. septembra 2024.

1. Kritéria pre OU boli schválené PR dňa 10.11.2023 pod uznesením č. 8.

Mgr. Beáta Tkáčová

riaditeľka školy